《凝香堂》
宋代·晁公溯

讼庭鞠茂草，圜扉生网虫。
政成胡不乐，酒肴可从容。
人云倡优拙，公在宴寝中。
翰墨以自娱，落纸惊游龙。
壁间三大字，笔画元自工。
焚香日清坐，未觉尘事蒙。
窗虚度清光，帘疏卷秋风。
隐几众山碧，题诗秋叶红。
修篁发清籁，为公奏笙镛。
坐客怃然笑，此兴谁能同。
但闻太守乐，焉知清静功。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。